วิศิษฏ์ ศาสนเที่ยง

วิศิษฏ์ ศาสนเที่ยง  เป็นผู้กำกับภาพยนตร์และนักเขียนบทภาพยนตร์ชาวไทยเชื้อสายจีนหมานคร หนังรักรื่นรมย์ อารมณ์ดี ประหลาดโลก ; หมานคร หนังสวยงาม ประหลาดโลก ใครจะไปดูกับผมบ้าง - Palungjit.com  ถือเป็นคลื่นลูกใหม่รุ่นเดียวกับ เป็นเอก รัตนเรือง, นนทรีย์ นิมิบุตร, อภิชาติพงศ์ วีระเศรษฐกุล และ จิระ มะลิกุล สไตล์การกำกับภาพยนตร์ของวิศิษฎ์จะเป็นแนวจินตนาการเหนือจริงและใช้สีสันฉูดฉาด และในหลายฉากที่เขากำกับมักจะยกย่องความคลาสสิกของหนังไทยในยุคเก่าอยู่เสมอๆ อย่างเช่นในเรื่อง ฟ้าทะลายโจร

 ประวัติ 
วิศิษฏ์ ศาสนเที่ยง เกิดวันที่ 25 เมษายน พ.ศ. 2507 ที่กรุงเทพมหานคร สำเร็จการศึกษาระดับมัธยมจากวิทยาลัยช่างศิลป ระดับจากปริญญาตรีจากคณะมัณฑนศิลป์ มหาวิทยาลัยศิลปากร เริ่มทำงานโฆษณากับ บริษัท ลินตาส ( ประเทศไทย ) จำกัด ในตำแหน่งครีเอทีฟ และ บริษัทโฆษณาระดับแถวหน้าอีกหลายบริษัท และปัจจุบันเป็นผู้กำกับโฆษณาให้กับบริษัท เดอะฟิล์ม แฟคตอรี่ จำกัด มีผลงานด้านโฆษณาเป็นที่รู้จักจำนวนมาก

วิศิษฏ์ ศาสนเที่ยง เริ่มเข้าสู่วงการภาพยนตร์ไทยด้วยการเขียนบทภาพยนตร์เรื่อง 2499 อันธพาลครองเมือง เมื่อ พ.ศ. 2540 และนางนาก ใน พ.ศ. 2542 มีผลงานการกำกับภาพยนตร์เรื่องแรกของตนเองเรื่องฟ้าทะลายโจร อำนวยการสร้างระหว่างไฟว์สตาร์ โปรดักชั่นและฟิล์มบางกอก เป็นภาพยนตร์ที่มีความโดดเด่นทางด้านการใช้สีอันฉูดฉาด ซึ่งได้รับการพูดถึงมากด้วยการนำเสนอที่ไม่เหมือนใคร อีกทั้งได้รับรางวัล Dragons & Tigers award for young cinema จาก Vancouver Film Festival, Canada ในปี ค.ศ. 2000 และยังเป็นภาพยนตร์ไทยเรื่องแรกที่ได้รับการคัดเลือกเข้าชิงเทศกาลภาพยนตร์นานาชาติที่เมืองคานส์ปี ค.ศ. 2009 อย่างเป็นทางการในสายอันเซอร์เทิล รีการ์ต (Un Certain Regards) หรือ ภาพยนตร์ที่น่าจับตามอง

จากนั้นเขาได้สร้างผลงานการกำกับอันดับสองเรื่อง หมานคร อำนวยการสร้างโดย ไฟว์สตาร์ โปรดักชั่น เป็นการนำเสนอเรื่องราวของสังคมเมืองซึ่งอยู่ในรูปแบบของภาพยนตร์แฟนตาซีเหนือจริง จนได้รับรางวัลสุพรรณหงส์ พ.ศ. 2547 สาขาการสร้างภาพพิเศษยอดเยี่ยม นอกจากนี้ยังได้ถูกคัดเลือกเข้าร่วมฉายในเทศกาลภาพยนตร์ต่างประเทศในปี ค.ศ. 2004 ไม่ว่าจะเป็นเทศกาลภาพยนตร์นานาชาติโลคาโน (58th Locarno International Film Festival) ประเทศสวิสเซอร์แลนด์ , เทศกาลโตรอลโต อินเตอร์เนชั่น ฟิล์ม เฟสติวัล (Toronto International Film Festival) และ งานดรากอล แอนด์ ไทเกอร์ ซีรีส์ (Dragons & Tigers Series) ในเทศกาลแวนคูเวอร์ อินเตอร์เนชั่นแนล ฟิล์ม เฟสติวัล (Vancouver International Film Festival) อีกทั้งยังได้รับรางวัลจากเทศกาลภาพยนตร์แฟนตาเซีย (FANTASIA : NORTH AMERICA’S PREMIER GENRE FILM FESTIVAL) ที่ Montreal ประเทศแคนาดา ครั้งที่ 10 โดยสามารถคว้ารางวัล 2 รางวัลมหาชน Best Asian Film (Bronze Prize) และ Most Groundbreaking Film (Silver Prize) มาครอง และยังมีรางวัลอื่นๆ อีกมากมาย นอกจากนี้ หมานคร ยังได้รับการยกย่องให้เป็น 1 ใน 10 ของหนังที่ดีที่สุดในโลกปี ค.ศ. 2004 จากนิตยสาร ไทม์แมกกาซีน และด้วยผลงานกำกับภาพยนตร์ที่มีความโดดเด่นเฉพาะตัวทั้ง 2 เรื่อง ทำให้เขาได้รับรางวัลศิลปาธร สาขาภาพยนตร์ ครั้งที่ 3 ประจำปี พ.ศ. 2549 จัดโดยสำนักงานศิลปวัฒนธรรม กระทรวงวัฒนธรรม เป็นรางวัลจัดขึ้นเพื่อเป็นการสนับสนุน ส่งเสริม ยกย่อง เชิดชูเกียรติศิลปินร่วมสมัยให้มีกำลังใจในการสร้างสรรค์ผลงานที่มีคุณภาพ

ใน พ.ศ. 2553 อินทรีแดง ภาพยนตร์แอ๊คชั่นแนวซูเปอร์ฮีโร่ ที่สร้างใหม่จาก อินทรีแดง ที่เคยโด่งดังในอดีต ที่สร้างชื่อให้แก่ มิตร ชัยบัญชา อดีตนักแสดงชื่อดังจนกลายเป็นพระเอกอมตะ ไม่ประสบความสำเร็จทางรายได้เลย วิศิษฎ์ ถึงกับประกาศว่าจะไม่สร้างภาคต่อ และจะไม่สร้างภาพยนตร์ต่อไปอีกแล้วทำไมอินทรีแดงถึงตกหลังคา? จากสยามดาราผู้กำกับ อินทรีแดง กล่าวถึงผลที่ตามมาของหนัง...จากพันทิป

แต่ล่าสุดปลายปี พ.ศ. 2558 วิศิษฏ์ได้กลับมาสร้างภาพยนตร์เรื่อง "รุ่นพี่" เป็นภาพยนตร์แนววัยรุ่น ลึกลับ ความรักเสมือนดั่งเทพนิยาย (Teenage Horror Romantic Fiction) โดยมีนักแสดงนำคือ ญานนีน ภารวี ไวเกล และ พงศกร โตสุวรรณ

ด้านชีวิตส่วนตัว วิศิษฏ์ สมรสกับศิริพรรณ เตชจินดาวงศ์

 รางวัลที่ได้รับ 
 2543 – Dragons and Tigers Award, เทศกาลภาพยนตร์นานาชาติแวนคูเวอร์, ฟ้าทะลายโจร
 2549 – Critics Prize, เทศกาลภาพยนตร์เอเชีย Deauville, หมานคร
 2549 – Silver Prize for Most Groundbreaking Film, Bronze Prize for Best Asian Film, Fantasia Festival, หมานคร
 2549 – รางวัลศิลปาธรสาขาภาพยนตร์, สำนักงานศิลปวัฒนธรรมร่วมสมัย, กระทรวงวัฒนธรรมไทยNation staff, August 31, 2006. "AWARDS SHOW: Recognising five fine artists", The Nation, Page 12A (print edition only).
 2550 – NETPAC Award, เทศกาลภาพยนตร์ Taipei Golden Horse, เปนชู้กับผี

 ผลงาน 
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 2534 มาห์     2540 2499 อันธพาลครองเมือง     2542 นางนาก     2543 ฟ้าทะลายโจร     2547 หมานคร     2549 เปนชู้กับผี     2550 นรสิงหาวตาร    ภาพยนตร์สั้นในชุด แด่พระผู้ทรงธรรม 2552 เฉือน    ทัศนา    ภาพยนตร์สั้นในชุด สวัสดีบางกอก 2553 อินทรีแดง    ให้เสียงเป็น เลขานุการของมาตุลี รักแรก รักเธอ รักสุดท้าย    ตอน รักแรก 2558 รุ่นพี่    2561 สิงสู่    คาโปเทีย    ภาพยนตร์สั้นในชุด เท็นเยียส์ไทยแลนด์ 2564 โปรเจกต์ลับ หลับ เป็น ตาย     ปริศนารูหลอน     2566 เมอร์เด้อเหรอ ฆาตกรรมอิหยังวะ     2568 เขาชุมทอง คะนองชุมโจร     รอประกาศ นางามาสะ    ช่วงหลังการถ่ายทำ

อ้างอิง

แหล่งข้อมูลอื่น
 Interview (September 17, 2005). "TIFF Report: Wisit Sasanatieng talks Citizen Dog", Twitchfilm.net.
 Rayns, Tony (2001) "Dinosaur, Get Out!" , Cinemas Online . Retrieved December 28, 2005.
Stephens, Chuck (March 15–20, 2006). "The Peter principle, revisited: My life as a Citizen Dog" , San Francisco Bay Guardian.

หมวดหมู่:บุคคลจากกรุงเทพมหานคร‎‎
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:นักออกแบบโฆษณา
หมวดหมู่:พรรคอนาคตใหม่
หมวดหมู่:บุคคลจากคณะมัณฑนศิลป์ มหาวิทยาลัยศิลปากร